СРЕДНА ЕВРОПА
КАСАПИ ОД ЛОКАЛИТЕТОТ 5 СЕМЕЈСТВАТА НА ЖРТВИТЕ ОСУДУВААТ
Што му е? - Ништо.
Му дадов нешто да се смири.
А, кога ќе му помине? Не е опасен, нели?
Па, сега тоа е ваш проблем. - Ебате.
Добро, внеси го.
Ајде. Сега ќе одржи говор.
Како се викаше, капларе? - Зубак.
Тврди самогласки. Да се задави човек.
Како ти е името?
Херберт. - Херберт.
Херберт Зубак. Да ти се сплетка јазикот.
Извини за хаосов. Ебате градежниците.
Претпоставувам би можел сите да ги убиеш, ако ти дојде.
Здраво, мила.
Не грижи се за мирисот на амонијак.
Дезинфицираат по третпат за три месеци.
Што е? Мислиш ова е отворена куќа? Оди најди си ја екипата долу.
Високата страшна жена е Сузан Гоин, министерка за финансии.
Нискиот рунтав човек е Д-р Кершо, личниот лекар на канцеларката.
Облечи му ја јакната.
Боже, ко коњ за орање е. Нема да остане ни една недела.
Добро, седни.
Добро.
Здраво. Свесен си?
Да ти кажам право, жестоко се спротивставував што те избраа.
Ти и твојот брзопотезен прст ни предизвикавте хаос.
Но канцеларката инсистираше, затоа си тука.
Ти се потпиша на сѐ, Агнес? - Да, да.
Добро. Добро.
Значи, од каде да почнеме?
Претпоставувам, од влагата, да?
Молам? - Може да слушаш, те молам?
Колку знаеш?
Извини, дали ме слушаш?
Само знам дека сум прераспределен.
Така. Ебате.
Па, ситуацијата е таква што имаме проблем.
Имено, спори. - Спори.
Спори? - Стахиботрис атра.
Микотоксини. - Доста опасни алергени.
Канцеларката ги забележа. И самата беше лекар порано, се сеќаваш?
Но, многу сериозна работа е. - Многу.
Но, се разбира, се справуваме со проблемот.
Да. Да. Па, и не, не, не.
Не, работиме на тоа да се справиме со проблемот.
Затоа е и реновирањето на палатата, до темел,
детално чистење, и така натаму.
Ја разбираш тежината на проблемот, капларе Зубак, да?
И разбираш дека проблемот е реален за канцеларката?
Во опасност е?
Па, доста голема опасност, да.
Но, не, го средуваме тоа.
Значи, ќе разговараш со канцеларката, да? Спремен?
Сега? - Сега. Да.
Добро. Тогаш, ајде.
Никогаш не диши во неа. Остани смирен. Не повраќај.
Влези.
Каплар Зубак, госпоѓо канцелар. - Да. Ти благодарам, Сузан.
Извини за сите безбедносни мерки.
Добро си? - Да, канцеларке.
Сигурно?
Знаат да се премногу претпазливи за мене.
И не грижи се за луѓево. Само местат.
Значи, од Вестгејт си. - Да, канцеларке.
Земја на шеќерна репка. Прекрасно место. - Не баш, канцеларке.
А твоите родители?
Починати. - И моите. Оставете нѐ.
Седни.
Не сакам да сум нечувствителна,
но знаеш ли зошто те избрав за оваа работа?
Не, канцеларке. - Сакав некој од Локалитетот 5.
Не, не. Не се срами.
Демонстрантите се однесуваа како животни. Вие војниците само реагиравте.
Бев во право што ве испратив во рудникот,
и покрај тоа што го велат моите критичари.
Не е убаво како ве нарекуваат. Касапи од Локалитетот 5.
Но, во ред е. Ја знам вистината.
Ти си добар човек, кој заслужува љубов.
Благодарам, канцеларке.
Знаеш што е најчудно? Како да сме се сретнале порано.
Нешто како дежа ву, така нешто.
Или како да сме се сретнале во сон. Сме се сретнале?
Мислам не, канцеларке.
Значи, ти објаснија што ти е работа.
Не, канцеларке. - Добро. Подобро што не ти објасниле.
Верувај ми, таканаречените експерти знаат помалку од обичните луѓе како нас. Стани!
Добро. Ова е хидрометар. Ја мери влажноста во воздухот.
Ти помага да ми кажеш дали има мувла во близина.
Ќе треба да ме следиш насекаде и да мериш. Разбираш?
Мислам да, канцеларке. - Добро.
Би рекла дека сме скроени еден за друг, нели?
Можеш да си одиш.
Благодарам.
Капларе...
Красен ум.
Мора да се трудиш да имаш красен ум.
Да, ќе се обидам, канцеларке. Благодарам.
Да.
Добро. Па, тоа треба да е сѐ.
О, не, не, не. Не го правиме тоа.
Всушност, мора секого да одвраќаш од контакт со рака со канцеларката.
Разбираш? Многу е важно.
Па, имаш среќа, касапу.
Да одиме.
Велат дека чистењето на палатата може да потрае со години.
Господ на помош.
Па, стигнавме. Твојот нов дом.
Почнуваш рано наутро.
Вечерва научи го планот на катот и распоредот за утре.
Ќе ти ги донесат работите. Имаш свои работи?
Еј, ти.
Цел живот се грижам за ѓубриштево, затоа пази да не го извалкаш.
И купи си хидратантен крем
зашто одвлажнувачите ќе ти ја направат кожата како на мумија.
СЕ ГЛЕДАМЕ ВО МОИТЕ СОНИШТА?
КАНЦЕЛАРКАТА ЌЕ МУ СЕ ОБРАТИ НА НАРОД
Утре се навршуваат седум години
откако го победивме канцеларот Едвард Кеплингер и неговите бандитски радикали
на слободни и фер избори.
Токму оваа победа ја славиме.
Кога станав ваш канцелар, тоа го направив со тешко срце.
Знаев дека тешката работа на разбивање пропадната држава
ќе ми го проголта времето и ќе ме спречи да бидам до вас,
со вашата рака во мојата.
Но, да знаете, ме исполнувате со сета љубов што ми треба.
И затоа, ве благословувам сите.
И ја благословувам нашата љубов.
Секогаш.
ЕВРОПА
РЕЖИМ
Ало?
Станувај. Имаш 20 минути.
Среќен Ден на победата, касапу.
Среќен Ден на победата, Херби.
Да одиме.
Го научи планот на катот? - Мислам да.
Таа мрази сомнеж.
Да не ти треба мапа? Оди најди си ја екипата.
Дишење. Ако помине покрај тебе, задржи го здивот. Ако ти зборува, покриј ја устата.
Често земај ментол.
Ако ѝ мириса на мувла, кажи дека и тебе ти мириса.
Како помина?
Рече дека колбасот личи на патлак од бабун.
Може готвачите да го изедат?
Добро. Само немој чуварите да видат.
Како е расположена? - Пет од десет.
Со тоа што десет е добро? - Дали е важно дали е пет?
Дојди, застани до ѕидов.
Ајде.
Еј. Многу е просто.
Одиш со неа и ја мериш релативната влажност.
Што значи оваа бројка?
Значи “Не поставувај прашања и изгледај пристојно.
Или ќе завршиш како претходниот“.
Отвори ја вратата и оди пред мене.
Како сме? - Многу добро, канцеларке.
Не, мило, како ни е влагата?
31 процент.
Стакленикот прво, со г-дин Ласкин, шеф на службата за безбедност.
Денес ќе ја вкусиш супата од црви позната како бирократија.
Подготви се.
Среќен Ден на победата, госпоѓо.
41 процент.
Ова се нашите информации ова славно утро!
Моите извори во канцеларијата за планирање
се сомневаат дека министерот за финансии, Гоин, станува нестрплив
додека чека да го финализирате партнерството со САД за кобалт.
Доколку изберете да продолжите со договорот,
чув дека Американците може да бараат дополнително уверување,
поради незгодата на Локалитетот 5.
Сега, информации за палатата.
Долу кружат муабети за вашиот апетит.
И едно потсетување. Вашиот сопруг денес се среќава со “Вог“.
Претпоставувам, треба да надгледуваме?
Госпоѓо.
Подобро се чувствуваш денес? - Да, канцеларке.
Умот ти е покрасен?
Мислам да.
Се прашувам, каде бевме синоќа? - Молам?
Местото каде што го запознавме, каде беше?
Синоќа?
Да, љубов моја. Нашиот сон. Не се сеќаваш?
Шеќерни репки. - Да, точно. Шеќерни репки.
Прекрасни беа, нели?
Доаѓа горе.
Фустан? - Зелен.
Мораше да е зелен, нели? - Се плашиш од боја за ткаенина?
Баш си плачлива вулва, г-не Шиф.
Што очекуваш? Не ме ни погледнува со месеци.
Е па, имаш среќа. Десната рака добива шлаканица.
Забележуваш како станува ладна кон миленичката,
нашата Дама на намален БДП?
Љубомората вирее во себесомневањето, г-не Сингер.
Леле.
Добро, еве ги.
Како куче што користи дигитрон.
Пушти ја да влезе, касапу.
Ментол, сите. Кратки вдишувања, затворени усти.
Среќен Ден на победата, госпоѓо! - Среќен Ден на победата!
Среќен Ден на победата, госпоѓо.
Да продолжиме, ве молам, да?
Треба да се пократки брифинзиве.
Волшебно.
Мислам, цвеќето е волшебно.
Добро. Да. Значи, Тексашаните.
БиоКон. - Да.
Ричард Кајзер, извршниот директор, ќе биде на Вашата маса вечерва
со сопругата. - И, како што знаете,
би било идеално да одиме кон затворање на договорот за кобалт.
Мислиш дека се влечкам.
Така, Сузан? - Не, госпоѓо. Се разбира, не.
Тоа го мислиш. Кажи јасно. - Како што знаете,
очајно ни треба инвестиција,
и нема потреба да Ве потсетувам дека веќе целосно го поддржавте овој договор.
Па, можеби ми се смени мислењето.
Ти одговара? Не ти гази на ноџињата, нели?
Не, но со забавувањето на нашите економски индекси, треба да најдеме други...
Која ебана оптика! Како да сум жена што не гледа.
Да дадам права за ископ на кобалт на странска сила.
Изгледаме како слабаци. - Се согласувам.
Отсекогаш сме испраќале порака за што поголема национална самостојност.
И ако дозволиме Америка да ги користи нашите ресурси за нивните Тесли и лаптопи,
тогаш, тешко, нели?
Во однос на стручноста на г-дин Сингер за комуникација,
народот сака раст.
А ти знаеш што сака народот, Сузан?
Ги слушаш како јачат од твојата куќа на село?
Госпоѓо, да ги оставиме настрана фактите и бројките.
Вистинскиот проблем е, колку побрзо го склучиме договорот,
толку побрзо можеме вистински да инвестираме во нашите приоритети.
На пример, да ја направиме палатава безбедна.
Да го направиме воздухот околу Вас безбеден.
Вие да сте безбедна.
Да.
Па...
Да видиме што ќе се случи.
Напред. Напред, напред, сега пред мене.
Не преблиску. Држи растојание.
Тука внимавај. Гледај да си ги држи шепите до себе.
Влага.
21 процент.
ЏОЗЕФ ПИТЕР ВЕРНАМ
Обично цвеќе за Денот на победата.
Види, тато.
Нема да се чувствувам глупаво што славам, ако така мислиш.
Знам дека отсекогаш си мразел забави, но јас не ги мразам.
А и секоја девојка сака изговор за да се дотера.
Им се допаѓа. Да, ме сакаат. Многу повеќе од тебе што те сакале.
Да, можеби затоа ја добив функцијата на канцелар,
а ти не ѝ си ни приближи.
Си помислил на тоа? Старо дртало.
Сега имаш дамки.
Тоа е ново.
Леопардот си ги менува дамките.
Сфаќаш? Многу смешно.
Пресмешно. Да.
Толку? Завршивме? Да?
Добро.
Каква радост.
Уште еден длабок здив, Ве молам.
Полошо е неделава. Влажноста повторно расте. Знаев.
Опуштете се, госпоѓо. - Не, знаев.
Не можам да се опуштам кога насекаде има мувла.
Госпоѓо, како што знаете, со недостатокот на ААТ што го наследивте од татко Ви,
имате висок ризик од белодробни заболувања,
но Ве уверувам, правиме сѐ за... - Недоволно!
Уште осеќам гнилост во воздухот во секоја ебана соба!
Апчињата, апчињата! - Подоцна. Пред банкетот.
Кислород 90 проценти, под притисок.
Пушти повеќе!
Го сакаме списанието, се разбира, и ја сакаме Америка.
Врската отсекогаш била многу силна. - Апсолутно.
Јас сум Французин, иако мојот дом е таму каде што е и Елена.
Со задоволство соработуваме со нашите пријатели од НАТО
кои, како нас, ја сакаат слободата.
Така. За слободата? - Секако.
Амнести Интернешенал вели дека владата на Вашата сопруга спроведува
“интензивен физички и електронски надзор на приватноста на граѓаните“.
Малку тешка тема како за модно списание, а?
Не, не, вистина е,
многу сериозно го сфаќаме ширењето дезинформации,
па, во таа смисла...
Да, но во врска со...? - Но надзор? Не. Никако.
Но, признавате дека постои одредено внимателно набљудување.
Како што има и во Вашата земја.
Но не. Вистинската демократија не се случува прекуноќ.
А сега сме поблиску до неа одошто некогаш сме биле.
А, што се однесува до немирите во рудниците?
Да. Проблемот со Локалитетот 5. Тоа беше изолиран инцидент,
само еден рудник за кобалт, каде што работата стана малку невкусна.
Но, ако смеам,
би сакал да се вратиме на мојата национална поетска НВО,
која со...
Ги тераш да се тепаат, душо?
Да. - Добро.
Влези.
Предјадењето за вечерата на Денот на победата, госпоѓо.
Завршивме, благодарам.
Не, не, без лосос. Не, лососот е скромен.
Не. Не, ни треба робусна храна. Месо, не дивеч. Јагнешко.
Да, тоа. Ќе смислиш нешто.
Оскар, престани со тоа.
Оди со мајка ти, сонце. И земи си ги апчињата за епилепсија.
Како изгледам?
Совршено.
Уште еден банкет.
Ама исцрпува.
Да им правам лице на луѓето, да им се смешкам на лагите.
Да сркам консоме. Како би им ја истурила на черепите!
И јас, канцеларке.
Би сакал? - Многу, канцеларке.
Па, ќе дојдеш со мене вечерва, да?
Држи ја влажноста под контрола и нивниот нечист воздух подалеку од мене, да?
Ќе направам сѐ што сакате.
Добро. Ти си добар човек.
Добар дечко.
Престани!
Стави одвлажнувачи под сите маси, нели? - Да, мој фиреру.
Повик од дома откако момчето ќе заспие?
Не вечерва, докторе. Има премногу за чистење.
Како сакаш, мацо. - Доста ме викаш така!
Еј! Кога ќе пристигне, дај ѝ го бројот. Дискретно.
А ако има криза, одведи ја до оној ходник таму.
Таму има машини за свеж кислород, но биди дискретен.
Добро.
Г-не Кајзер, Емил е најдобриот бизнисмен во нашата земја.
Можете да му верувате.
Инфраструктурата за кобалт наскоро ќе биде речиси до врвните индустриски стандарди.
А дали г. Бартос би го нарекол масакрот на Локалитетот 5 врвен индустриски стандард?
Видете, малку се претера. Само неколкумина проблематични.
Дванаесетмина убиени?
Може да го подобриме изгледот? Може ли Белата куќа
да не чита за убиените рудари во “Вашингтон пост“?
Секако.
Ајде, кажи. Зошто го направи тоа? - Што?
Нема потреба да криеш од мене. Наскоро ќе дознам.
Не знам за што зборувате.
Се зборува дека рударите на Локалитетот 5 воопшто не бунтувале.
Им дошло преку глава од затруениот воздух и нечистата вода, па го кренаа гласот,
а вие, војниците, испаничивте и отворивте оган.
Сепак, се прашувам дали те фати паника?
Или уживаше?
Мои пријатели победници,
помислете на гнилежот во срцето на нашата нација пред седум години.
Бевме скршен народ.
Се разбира, знаеме кој нѐ скрши.
Поранешниот канцелар, Едвард Кеплингер.
Стаорецот.
Со неговата ортачка клика неомарксистички крадци
направи да се чувствуваме безнадежно.
Сѐ додека не го видовме нејзиното лице.
Младата докторка од Ринбург со блескавите очи.
Ја презеде малата партија што ја основа татко ѝ и ја претвори во чудовиште.
Таа го прегази Кеплингер.
Го избрка во неговата куќа на село, каде што сѐ уште си ги лиже раните.
Затоа, придружете ми се сите. А и нашите нови американски пријатели.
Здравица за Елена Вернам! За канцеларката!
Ако ме оставиш сега
Ќе го одземеш најголемиот дел од мене
Не, душо, те молам, не оди
Прекрасно е што ве гледам сите како блескате.
Ако ме оставиш сега
Ќе ми го одземеш срцето
Да, ќе ми се скрши срцето.
Не, душо, те молам, не оди
Не, само сакам да останеш.
И Ники. Мојот сопруг, Николас Вернам.
Љубов како нашата
Тешко се наоѓа
Како дозволивме да ни се измолкне?
Како можевме? За мене си скапоцен.
Дојдовме предалеку за да го оставиме сето тоа зад себе
Да. Мора да продолжиме засекогаш.
Како можевме вака да му ставиме крај?
Кога ќе дојде утрето и двајцата ќе се каеме
За нештата што ги кажавме денес
Не оставај ме сега.
Дами и господа, ви благодарам. Многу ви благодарам.
Види ама се фини. Ники, види, мили, станаа!
Боже, мислам дека ќе се расплачам.
Леле. - Изгледаш прекрасно.
Добро беше? - Прекрасно.
Сигурно? - Најискрено.
Ајде, диши длабоко.
Прекрасно, госпоѓо. - Благодарам, Сузан. Ти благодарам.
Прекрасно.
Здраво. Благодарам.
Боже, господине Кајзер. - Госпоѓо Кајзер.
Мило ми е. - Без допирање, господине.
Извини. Извини. Тоа е...
Задоволство ми е што Ве запознав, г-не Кајзер.
И Вашата мила сопруга, г-ѓа Кајзер.
Здраво. Мило ми е. Ве молам, да седнеме.
Околу 40 проценти влажност. - Тоа е сѐ. Благодарам многу.
Влажност? - О, не.
Обична глупава шега, навистина.
Да не требаше да донесеме кабаници? - Не.
Многу ми е жал. Јас и жена ми не јадеме месо.
Само риба.
Ве молам, простете за грешката на нашиот персонал.
Како се запознавте со канцеларката?
Се запознавме во медицинското училиште. Во Париз.
Во тоа време имав жена и бебе, но Елена е многу убедлива.
Можам да замислам.
За жал, се врати дома да се занимава со политика,
а јас се вратив кај сопругата и детето.
А потоа помисли дека брак ќе ѝ помогне во кампањата,
па ме замоли да ја запросам, што и го направив.
Го оставив семејството во Париз и оттогаш не сум ги видел.
И така, еве нѐ, среќни до крајот на животот.
Го обожаваме Париз.
Извинете ме за момент, Ве молам.
Да поразговараме?
Наваму, те молам. Оди.
Оди, оди. Влези.
Погледни ме.
Сега, среќен си? Да? Среќен?
Сега мислат дека сум луда. Им даде добар повод за тоа.
Знаеш ли дека сама се туркам, се грижам за мојата земја,
а сега поради тебе изгледам смешно пред Американците.
Не сум за потсмев.
И тоа како не сум за потсмев, глупав простак!
Извинете.
Следниот пат сврти го пиштолот на себе.
Стави си го в уста, говедо неписмено!
Значи, треба да разговараме.
Но, мислам прво да јадеме. - Секако.
Разговарав со неколку Ваши луѓе, но...
Е па, сега не разговарате со моите луѓе, нели?
Зборувате со мене.
И слушнав дека играте жестоко.
Што е добро, но што ве загрижува?
Малку работнички немир? Подрасипана машинерија?
Маргиналии.
Гледајте нѐ какви што сме. Млада централноевропска република
подготвена да прифати модерно корпоративно управување.
Подготвени сме да растеме со вас.
А ова е важниот дел. Ја сакаме Америка.
Го сакаме нашето пријателство,
и многу би сакале да ги зацврстиме тие врски.
Ние имаме кобалт. Вие плаќате за јамите и за рафинериите.
Тоа е совршено партнерство.
Или можете да им го држите патлакот на Кина додека ви се моча на чевлите
и ве држи како заложници на нивните корумпирани линии за снабдување.
Тогаш, добро.
30 проценти удел во правата за рударство, како што е договорено.
Добро. Тогаш, да го направиме тоа.
Но, би сакал да ме уверите дека можеме да стигнеме до 51.
Педесет и еден процент.
Што, се разбира, би било строго во зделка со ваква структура.
Да се стигне до мнозински удел. Така се прави секогаш, не грижете се.
Извинете. Да разјасниме.
Ако посакам да направам нешто со нашиот кобалт,
ќе мора да побарам дозвола од вас?
Нема да има проблем.
Ќе бидеме повеќе од фер.
31 е.
Тој не.
Чекај тука.
Не сакам да му го видам лицето! - Да, госпоѓо.
Агнес издејствува да останеш цел.
Јас ќе ѝ испратев на зоолошката свежа храна за лавовите.
Значи, веќе не си ѝ личен вражалец за вода на канцеларката.
Сега си стражар на ноќната влага на резиденцијалниот кат.
Знаеш што значи тоа? - Не.
Тоа значи дека од полноќ до 6 наутро ќе мавташ со апаратчево по ходнициве
и никогаш повеќе нема да го видиш лицето на канцеларката.
Уживај, касапу.
Се обидував да помогнам.
Како што помогна на Локалитетот 5.
Оди убиј се!
Ѓубре од Вестгејт.
Убиј се!
Убиј, убиј, убиј се!
Бескорисно говедо!
Убиј се! Убиј се!
Ебате, ебате, ебате!
Сѐ е во ред.
Да, знам.
Знам дека се плашиш.
И двајцата можеме да се плашиме.
Да, заедно ќе го поминеме ова.
Што се случува? - Од исто место сме, јас и ти.
И затоа ќе бидеме како петок и сабота, љубов моја.
Канцеларке!
Мртов! Мртов! Мртов!
Мртов!
Го дишев! Го дишев! Го дишев!
Надвор, надвор, надвор!
Му го почувствував дишењето! - На столот.
Го дишев! - Дај ми ги рацете.
Го дишев!
Излези! Надвор!
Помогни ми! Помогни ми! Помош! Помогни ми.
Продолжи. Продолжи.
ДВЕ НЕДЕЛИ ПОДОЦНА
Што правиш овде?
Им требаа повеќе чисти раце за големиот лов на микроби.
Ти фалев, мацо? - Престани да ме викаш така.
Што слушаат луѓето надвор?
Само она што им го кажуваат државните вести.
Канцеларката ужива во заслужен одмор на планина.
Да, планини од ебано лудило.
Две недели без јавен настап. Луѓето сигурно знаат дека нешто се случува.
Како е малиот? - Да, добро е. Да.
Постојано прашува каде е.
Каде е старата девојка? - Којзнае. Никој не ја видел, освен...
Ова ќе му помогне на Вашето тело да се бори.
Од сончоглед, како што правеше мајка ми.
Мрази отров.
Господине?
Да, би сакал да ја видам. - Ве очекува?
Јас сум нејзиниот сопруг.
Дали Ве очекува?
Се очекува сопругот да смее да влезе в соба.
Во ред е, љубов моја.
Љубов моја. - Здраво, Ники.
Ми недостигаше, Лени.
Министерот Гоин и д-р Кершо сакаа да споделат краткорочен план.
Можеби нема да ти штети да поразговарате.
Сега има дамки. - Извини, мила?
Повеќе дамки. Ги имаш видено?
Кој има, љубов моја?
Тој. Долу.
На лицето.
Но, помина една година, љубов моја.
Сигурен сум дека е нормално. - Не.
Затоа служи козметиката. Не треба да ги забележувам дамките.
Лени, не мислиш дека можеби е време да го пуштиш?
Престани.
Помислив. Само, престани.
Се сеќаваш на нашата прва ноќ? Ру Расин.
Влезе во улицата и сите коли застанаа.
Јадеше што сакаше. Тогаш ме освои.
И ништо не те плашеше.
Тоа си сепак ти, љубов моја.
Отсекогаш бев ваква, каква што сум сега.
Само уште не можеше да ме видиш.
Кажи им дека напладне ќе ги видам.
Госпоѓо канцеларке, добро изгледате. И се надеваме дека брзо закрепнувате.
Беше голем шок. - Многу голем.
Ужасни, ужасни неколку недели. - Тоа што се случи беше незамисливо.
Случајност. Некој лудак.
Дознавме дека е поранешен рудар за кобалт кој станал градежник.
Нездрав во главата.
Но, се преземаат сите мерки за ништо слично да не се повтори.
Апсолутно не. Никогаш повеќе.
Госпоѓо, нема потреба да Ви кажувам одоколу.
Палатата во моментов е едноставно непогодна за да живеете во неа.
Податоците се несоборливи. - Еве зошто.
Веќе не смееме да имаме нарушувања на безбедноста
и затоа реновирањето мора да се стави во мирување.
Не станува збор. - Што значи, секако...
Токсичноста што ја откривте во ѕидовите ќе остане.
Ќе бидете заробена во петриев сад.
Што значи, преселување на село. Во очекување на вашето одобрување.
Се разбира, додека закрепнувате,
одредени владини функции сѐ уште ќе треба да функционираат овде.
Затоа јас и избран персонал
ќе останеме во главниот град за да ги надгледуваме функциите.
Само виталните задачи, како што е завршувањето на договорот за кобалт.
Госпоѓо, не можевме да го спасиме татко Ви од оштетените бели дробови.
Но, не е доцна да Ве спасиме Вас.
Благодарам и на двајцата.
Можете да одите.
Одморете се, госпоѓо.
Капларе, седни.
Не. Дојди овде. Седни покрај мене.
Знаеш зошто си тука? - Не.
Тука си затоа што никој и ништо, разбираш?
Тоа не го мислам како навреда, туку само како факт.
Ти си никој и ништо.
А тоа значи дека можам да ти верувам, да?
Да, канцеларке.
Е па, ти си единствениот
кој може да ми каже што сакаат тие што се никој и ништо.
Погледни ме.
Ме сакаш, нели?
Да. - Можеш да го кажеш тоа?
Ве сакам.
Да.
Е па, ако ме сакаш, кажи ми искрено.
Што би сакал да се случи следно?
Кажи ми.
Синоќа ми дојдовте во сон, а јас во Вашиот.
Ми рековте да ги здробам сите што Ве прават слаба.
Ни ги отсекоа јајцата, канцеларке.
И сега ни се смеат.
Бидејќи за странски пари танцувате како ебана болна мечка во циркус.
Тоа сите го велат. Не слушате, но тоа го кажуваат, верувајте ми.
Америка нѐ третира како да сме нивна ебана колонија.
Што ни прават?
По цел ден нѐ мочаат од ќерамиди.
Сакаат да не успеете.
И Вашата кучка за финансии сака.
А и онаа дебела свиња, Вашиот лекар. Ви кажува дека сте болна.
Болна сте? Срање!
Нешто да, вистина е. Нешто во зградава Ве убива.
Но, не ова срање. Не ова срање.
Туку тие.
Тие сакаат... Гледај ме!
Сакаат да сте саката
зашто имате нешто што тие никогаш, никогаш нема да го имаат.
Ебен сон.
Баш сакам да им ги скршам тие ебени лица.
Красен ум.
Еден, два, три, четири. Објавувам војна со палци.
Бори се, бори се, бори се.
Не, не, не! Тоа е тактика!
Тоа беше тактика!
Ники, виде?
Ајде пак. Гледај ме в очи. Сега ќе те победам.
Еден, два, три, четири. Објавувам војна со палци.
Бори се, бори се, бори се!
Готов си!
Добро, трета среќа.
Еден, два, три, четири. Бори се, бори се, бори се!
Не, не, не. Ужасен си!
Пријатели мои,
пред неколку недели, еден од главните министри во мојата влада,
заедно со клучни членови на моето домаќинство,
заговори со петта колона поддржана од странство
да ме убијат додека спијам.
Пушти ме! Пушти се!
Во изминатата година овие лица ја ослабнаа нашата економија,
нашата влада, па дури и мојот имунолошки систем,
потпомогнати од мешањето на странски режими.
Затоа, денеска издавам извршна наредба за враќање на нашите долгови,
одвраќање на американските инвеститори,
и ослободување на оваа земја од нејзината болна зависност од цицката на НАТО.
Јас и мојот сопруг бевме длабоко трогнати
од изливот на љубов и поддршка што ги видовме низ целата нација оваа недела.
Ова е вистинскиот дух на нашиот народ.
Вие сте срцето што чука. Вие сте душата на сѐ.
Вие сте бунарот од кој црпам сила за да ги поразам нашите непријатели.
Нема да дозволам да бидете вовлечени во декаденцијата и токсичноста
на Америка и нејзините сурогати ширум светот.
Со години страдаме за тие да го изградат глобалниот поредок по нивен терк.
Даваа материјална помош на корумпираните режими во странство,
вршеа и поттикнуваа масовни убиства,
и ја водеа својата капиталистичка војна во секое ќоше на планетава.
А на нас останатите ни кажаа:
“Играјте, седете мирно, правете како што ви велиме и плаќајте ја цената.“
Време е да се каже доста.
Веќе нема да бидеме на страната на нивното наследство на бруталност.
Веќе нема да страдаме поради нивната алчност.
Време е да им покажеме на Америка и на светот колку вредиме.
Ве благословувам сите и ја благословувам нашата љубов, засекогаш.
Превод: Sandra Avrosievska